《西湖打鱼歌》
清代·方芳佩

明湖浩渺万顷秋，荻花红蓼萦汀洲。朝霞散彩旭日上，鸣榔棹汀千渔舟。

招呼齐起布巨网，回旋水面风飕飗。锦鳞泼剌骇欲道，乱抛玉尺惊眠鸥。

渔人生小江湖惯，拍天翠浪相沈浮。长笛一声烟际起，笑歌归去笭箵收。

云峰不动卧寒碧，浴凫飞鹭还悠悠。

作者简介：方芳佩，字芷斋，号怀蓼，钱塘人。仁和湖北巡抚、谥勤僖汪新室。有《在璞堂稿》。